**Επικαιροποιημένη ανακοίνωση σχετικά με το Νέο Πρόγραμμα Σπουδών του Τμήματος Μηχανολόγων Μηχανικών Τ.Ε.Ι. Κρήτης.**

**Εισαγωγή**

Πρόσφατα το Τμήμα Μηχανολογίας της Σχολής Τεχνολογικών Εφαρμογών του Τ.Ε.Ι. Κρήτης μετονομάστηκε σε Τμήμα Μηχανολόγων Μηχανικών Τ.Ε. με τις ακόλουθες κατευθύνσεις προχωρημένου εξαμήνου:

* Ενεργειακή
* Κατασκευαστική.

**Η επιλογή κατεύθυνσης είναι υποχρεωτική για τους εισαχθέντες από το ακαδημαϊκό έτος 2013-14 και μετέπειτα και θα αναγράφεται στον τίτλο σπουδών του κάθε σπουδαστή.** Παρόλο που σύμφωνα με τον ίδιο νόμο η μετονομασία αυτή ουδεμία μεταβολή επιφέρει στο αντικείμενο των σπουδών του Τμήματος, η αναθεώρηση του προγράμματος σπουδών, η οποία ούτως ή άλλως γίνεται κατά χρονικά διαστήματα των 4 με 5 ετών, κρίθηκε απαραίτητη ώστε να συμβαδίσει το πρόγραμμα σπουδών με τις αυξημένες και δυναμικά μεταβαλλόμενες ανάγκες της επιστήμης της Μηχανολογίας, καθώς και την εναρμόνιση του προγράμματος σπουδών με την εισαγωγή των κατευθύνσεων προχωρημένου εξαμήνου. Το αντικείμενο που θεραπεύει το Τμήμα είναι σύγχρονο και ταχέως μεταβαλλόμενο και κατά συνέπεια η επικαιροποίηση του προγράμματος σπουδών κρίνεται κατά διαστήματα απαραίτητη.

**Οι εισακτέοι πριν το 2013-2014 θα λάβουν τίτλο σπουδών με το νέο όνομα του Τμήματος, αλλά χωρίς να αναγράφεται η κατεύθυνση στον τίτλο σπουδών, και τα μαθήματα κατεύθυνσης θα αναγράφονται στο παράρτημα διπλώματος, όπως γινόταν μέχρι τώρα.** Οι εισακτέοι από το ακαδημαϊκό έτος 2013-14 και έπειτα θα λαμβάνουν με την αποφοίτησή τους τίτλο σπουδών, στον οποίο θα αναγράφεται και η κατεύθυνση προχωρημένου εξαμήνου που θα έχουν επιλέξει, εφόσον έτσι ορίζεται από το νόμο.

**Οργάνωση προγράμματος**

Το νέο πρόγραμμα σπουδών του Τμήματος Μηχανολόγων Μηχανικών του Τ.Ε.Ι. Κρήτης δημιουργήθηκε με βάση τις παρακάτω προδιαγραφές:

* Τα τέσσερα πρώτα εξάμηνα (1ο, 2ο, 3ο, και 4ο) είναι αποκλειστικά αφιερωμένα στα μαθήματα κορμού του προγράμματος. Στα εξάμηνα διδάσκονται τα εξής βασικά μαθήματα γενικών γνώσεων:
	+ τρία μαθήματα Μαθηματικών στα εξάμηνα 1, 2 και 4 με 6, 7 και 5 ECTS το καθένα αντίστοιχα
	+ δύο μαθήματα Φυσικής στα δύο πρώτα εξάμηνα με 6 ECTS το καθένα
	+ δύο μαθήματα Πληροφορικής στα εξάμηνα 1 και 3 με 4 και 2 ECTS αντίστοιχα το καθένα
	+ ένα μάθημα Θερμοδυναμικής στο 3ο εξάμηνο με 6 ECTS
	+ ένα μάθημα Ξενόγλωσσης Τεχνικής Ορολογίας στο 4ο εξάμηνο με 3 ECTS.
* Επίσης, στα τέσσερα πρώτα εξάμηνα παραδίδονται τα ακόλουθα βασικά μαθήματα εξειδικευμένου αντικειμένου της επιστήμης της Μηχανολογίας:
	+ δύο μαθήματα Μηχανολογικού Σχεδίου στα δύο πρώτα εξάμηνα με 5 και 6 ECTS αντίστοιχα το καθένα
	+ ένα μάθημα Στοιχείων Μηχανών στο 4ο εξάμηνο με 5 ECTS
	+ το μάθημα Τεχνική Μηχανική (6 ECTS) στο 1ο εξάμηνο
	+ τα μαθήματα Κατασκευαστικές Τεχνολογίες (6 ECTS) και Χημική και Περιβαλλοντική Τεχνολογία (5 ECTS) στο 2ο εξάμηνο
	+ τα μαθήματα Αντοχή των Υλικών (5 ECTS), Ηλεκτροτεχνία – Ηλεκτρονική (6 ECTS), Μηχανική Ρευστών (6 ECTS) και Τεχνολογία Υλικών (5 ECTS) στο 3ο εξάμηνο
	+ τα μαθήματα Υδροδυναμικές Μηχανές (6 ECTS), Κινητήριες Μηχανές Ι (5 ECTS) και Μετάδοση Θερμότητας Ι (6 ECTS) στο 4ο εξάμηνο.
* Τα επόμενα τρία εξάμηνα (5ο έως και 7ο) είναι αφιερωμένα στα μαθήματα κατεύθυνσης στα περισσότερα από τα οποία αποδίδονται 6 ECTS. Στα τρία αυτά εξάμηνα ο σπουδαστής θα διδάσκεται μαθήματα υποχρεωτικά της κατεύθυνσης που θα έχει επιλέξει. Θα έχει προαιρετικά τη δυνατότητα, ωστόσο, να επιλέξει έως δύο μαθήματα της έτερης κατεύθυνσης για το σύνολο και των τριών αυτών εξαμήνων (από το 5ο έως το 7ο). Απαραίτητη προϋπόθεση είναι ο φοιτητής να έχει επιλέξει πριν το 5ο εξάμηνο, την κατεύθυνση που επιθυμεί να ακολουθήσει.
* Το 8ο εξάμηνο σπουδών είναι αφιερωμένο στην πτυχιακή εργασία και την πρακτική άσκηση των φοιτητών.

Οι πιστωτικές μονάδες των εξαμήνων με μαθήματα (1ο – 7ο) είναι 30 ECTS ανά εξάμηνο.

Σύμφωνα με απόφαση της Γενικής Συνέλευσης του Τμήματος, όλα τα μαθήματα του Προγράμματος Σπουδών αποτελούν μία και μοναδική ενότητα, δηλαδή δεν υφίσταται η δυνατότητα εξέτασης και άρα επιτυχίας ή αποτυχίας μόνο στο θεωρητικό ή μόνο στο εργαστηριακό κομμάτι ενός μαθήματος κορμού ή ειδικότητας.

Η αποφοίτηση ενός φοιτητή επιτυγχάνεται με τη συμπλήρωση 210 μονάδων μαθημάτων ECTS και εφόσον φυσικά έχει ανταποκριθεί επιτυχώς σε όλες τις απαιτήσεις του προγράμματος σπουδών, δηλαδή τα μαθήματα κορμού, τα υποχρεωτικά μαθήματα της κατεύθυνσης που έχει επιλέξει, τον απαραίτητο αριθμό των μαθημάτων επιλογής και φυσικά την επιτυχή ολοκλήρωση της πτυχιακής εργασίας του και της πρακτικής άσκησής του.

**Ειδικές διατάξεις**

Ειδικότερα, με το νέο πρόγραμμα σπουδών εισάγονται οι ακόλουθες ειδικές διατάξεις:

* + επιτρέπεται η εγγραφή σε 8 κατά μέγιστο μαθήματα ανά εξάμηνο
	+ δεν επιτρέπεται η εγγραφή σε μαθήματα εξαμήνων μεγαλυτέρων από αυτό που φοιτεί ο φοιτητής
	+ στο 1ο και στο 2ο εξάμηνο γίνεται υποχρεωτική εγγραφή σε όλα τα μαθήματα του εξαμήνου
	+ από το 3ο εξάμηνο και σε όλα τα επόμενα εξάμηνα είναι υποχρεωτική η εγγραφή του φοιτητή σε όσα μαθήματα οφείλονται από τα προηγούμενα εξάμηνα και στη συνέχεια είναι δυνατή η εγγραφή στα μαθήματα του τρέχοντος εξαμήνου.

**Προαπαιτούμενα**

Διατηρήθηκε ο παρακάτω αριθμός προαπαιτούμενων μαθημάτων, αποκλειστικά για τις περιπτώσεις όπου αυτό κρίθηκε απολύτως απαραίτητο. Πιο συγκεκριμένα, οι αλυσίδες των προαπαιτούμενων μαθημάτων είναι οι παρακάτω:

* Φυσική Ι (1ο εξάμηνο) -> Θερμοδυναμική (3ο εξάμηνο) -> Μετάδοση Θερμότητας Ι (4ο εξάμηνο) -> Μετάδοση Θερμότητας ΙΙ (5ο εξάμηνο)
* Φυσική Ι (1ο εξάμηνο) -> Μηχανική Ρευστών (3ο εξάμηνο)
* Τεχνική Μηχανική (1ο εξάμηνο) -> Αντοχή των Υλικών (3ο εξάμηνο)
* Μαθηματικά Ι (1ο εξάμηνο) -> Μαθηματικά ΙΙ (4ο εξάμηνο)
* Φυσική ΙΙ (2ο εξάμηνο) -> Ηλεκτροτεχνία – Ηλεκτρονική (3ο εξάμηνο) -> Ηλεκτρικές Μηχανές (5ο εξάμηνο) & Μηχατρονικά Συστήματα Ι (5ο εξάμηνο)
* Στοιχεία Μηχανών Ι (4ο εξάμηνο) -> Μηχανολογικός Σχεδιασμός Ι (5ο εξάμηνο)
* Πληροφορική για Μηχανικούς (3ο εξάμηνο) & Ηλεκτρικές Μηχανές ( 5ο εξάμηνο) -> Τεχνολογία Ελέγχου (6ο εξάμηνο)
* Ηλεκτροτεχνία – Ηλεκτρονική (3ο εξάμηνο) -> Μηχατρονικά Συστήματα ΙΙ (6ο εξάμηνο)
* Τεχνολογία Ελέγχου (6ο εξάμηνο) & Μηχατρονικά Συστήματα Ι (5ο εξάμηνο) -> Ρομποτική (7ο εξάμηνο)

Το νέο πρόγραμμα σπουδών παρουσιάζεται αναλυτικά στους παρακάτω πίνακες που περιέχουν τα μαθήματα για κάθε εξάμηνο σπουδών καθώς και τους υπεύθυνους καθηγητές που έχουν την εποπτεία τους:

|  |
| --- |
| Α’ ΕΞΑΜΗΝΟ |
| α/α | **Μάθημα** | Προαπ. | Θ | ΑΠ | Ε | Σ | Δ | ΚΜ | ΕΜ | ΦΕ | ΔΜ |
| Α1 | ΜΑΘΗΜΑΤΙΚΑ Ι (Καβουλάκης) |  | 3 | 2 | 0 | 5 |  |  |  |  | 6 |
| Α2 | ΦΥΣΙΚΗ I (Φασουλάς) |  | 2 | 1 | 2 | 5 |  |  |  |  | 6 |
| Α3 | ΤΕΧΝΙΚΗ ΜΗΧΑΝΙΚΗ (Καββουσανός) |  | 2 | 2 | 0 | 4 |  |  |  |  | 6 |
| Α4 | ΠΛΗΡΟΦΟΡΙΚΗ (Βασιλάκης) |  | 2 | 0 | 2 | 4 |  |  |  |  | 4 |
| Α5 | ΕΙΣΑΓΩΓΗ ΣΤΗΝ ΜΗΧΑΝΟΛΟΓΙΑ (Βιδάκης) |  | 2 | 1 | 0 | 3 |  |  |  |  | 3 |
| Α6 | ΜΗΧΑΝΟΛΟΓΙΚΟ ΣΧΕΔΙΟ Ι- CAD (Κονταξάκης) |  | 1 | 0 | 4 | 5 |  |  |  |  | 5 |
| **6** | **ΣΥΝΟΛΟ** |  |  |  |  |  |  |  |  |  | **30** |

|  |
| --- |
| B’ ΕΞΑΜΗΝΟ |
| α/α | **Μάθημα** | Προαπ. | Θ | ΑΠ | Ε | Σ | Δ | ΚΜ | ΕΜ | ΦΕ | ΔΜ |
| **Β1** | ΕΦΑΡΜΟΣΜΕΝΑ ΜΑΘΗΜΑΤΙΚΑ (Καβουλάκης) |  | 3 | 0 | 2 | 5 |  |  |  |  | 7 |
| **Β2** | ΦΥΣΙΚΗ II (Φασουλάς) |  | 2 | 1 | 2 | 5 |  |  |  |  | 6 |
| **Β3** | ΧΗΜΙΚΗ & ΠΕΡΙΒ. ΤΕΧΝΟΛΟΓΙΑ (Κατσαράκης) |  | 2 | 0 | 2 | 4 |  |  |  |  | 5 |
| **Β4** | ΚΑΤΑΣΚΕΥΑΣΤΙΚΕΣ ΤΕΧΝΟΛΟΓΙΕΣ Ι (Βιδάκης) |  | 3 | 0 | 2 | 5 |  |  |  |  | 6 |
| **Β5** | ΜΗΧΑΝΟΛΟΓΙΚΟ ΣΧΕΔΙΟ ΙΙ- CAD (Κονταξακης) |  | 0 | 0 | 4 | 4 |  |  |  |  | 6 |
| **5** | **ΣΥΝΟΛΟ** |  |  |  |  |  |  |  |  |  | **30** |

|  |
| --- |
| Γ’ ΕΞΑΜΗΝΟ |
| α/α | **Μάθημα** | Προαπ. | Θ | ΑΠ | Ε | Σ | Δ | ΚΜ | ΕΜ | ΦΕ | ΔΜ |
| **Γ1** | ΘΕΡΜΟΔΥΝΑΜΙΚΗ (Χρηστάκης) | Α2 | 3 | 2 | 0 | 5 |  |  |  |  | 6 |
| **Γ2** | ΗΛΕΚΤΡΟΤΕΧΝΙΑ – ΗΛΕΚΤΡΟΝΙΚΗ (Φασουλάς) | Β2 | 3 | 0 | 2 | 5 |  |  |  |  | 6 |
| **Γ3** | ΑΝΤΟΧΉ ΤΩΝ ΥΛΙΚΩΝ (Καββουσανός) | Α3 | 3 | 1 | 1 | 5 |  |  |  |  | 5 |
| **Γ4** | ΜΗΧΑΝΙΚΗ ΡΕΥΣΤΩΝ (Χρηστάκης) | Α2 | 2 | 1 | 2 | 5 |  |  |  |  | 6 |
| **Γ5** | ΤΕΧΝΟΛΟΓΙΑ ΥΛΙΚΩΝ (Σαββάκης) |  | 2 | 1 | 2 | 5 |  |  |  |  | 5 |
| **Γ6** | ΠΛΗΡΟΦΟΡΙΚΗ ΓΙΑ ΜΗΧΑΝΙΚΟΥΣ (Κατσαπρακάκης) |  | 0 | 0 | 2 | 2 |  |  |  |  | 2 |
| **6** | **ΣΥΝΟΛΟ** |  |  |  |  |  |  |  |  |  | **30** |

|  |
| --- |
| Δ’ ΕΞΑΜΗΝΟ |
| α/α | **Μάθημα** | Προαπ. | Θ | ΑΠ | Ε | Σ | Δ | ΚΜ | ΕΜ | ΦΕ | ΔΜ |
| **Δ1** | ΜΑΘΗΜΑΤΙΚΑ ΙΙ (Καβουλάκης) | Α1 | 2 | 1 | 2 | 5 |  |  |  |  | 5 |
| **Δ2** | ΣΤΟΙΧΕΙΑ ΜΗΧΑΝΩΝ Ι (Βαΐρης |  | 2 | 2 | 0 | 4 |  |  |  |  | 5 |
| **Δ3** | ΚΙΝΗΤΗΡΙΕΣ ΜΗΧΑΝΕΣ Ι (Κατσαπρακάκης) |  | 2 | 1 | 2 | 5 |  |  |  |  | 5 |
| **Δ4** | ΥΔΡΟΔΥΝΑΜΙΚΕΣ ΜΗΧΑΝΕΣ (Κατσαπρακάκης) |  | 2 | 2 | 2 | 6 |  |  |  |  | 6 |
| **Δ5** | ΜΕΤΑΔΟΣΗ ΘΕΡΜΟΤΗΤΑΣ Ι (Χρηστάκης) | Γ1 | 2 | 2 | 0 | 4 |  |  |  |  | 6 |
| **Δ6** | ΞΕΝΟΓΛΩΣΣΗ TEXNIKH ΟΡΟΛΟΓΙΑ (Βαΐρης)  |  | 3 | 0 | 0 | 3 |  |  |  |  | 3 |
| **6** | **ΣΥΝΟΛΟ** |  |  |  |  |  |  |  |  |  | **30** |

|  |
| --- |
| Ε’ ΕΞΑΜΗΝΟ |
| α/α | **Μάθημα** | Προαπ. | Θ | ΑΠ | Ε | Σ | Δ | ΚΜ | ΕΜ | ΦΕ | ΔΜ |
| Ε1 | ΗΛΕΚΤΡΙΚΕΣ ΜΗΧΑΝΕΣ (Φασουλάς) | Γ2 | 2 | 0 | 2 | 4 |  |  |  |  | 4 |
| Ε2 | ΟΡΓΑΝΩΣΗ ΚΑΙ ΔΙΟΙΚΗΣΗ ΕΠΙΧΕΙΡΗΣΕΩΝ ΚΑΙ ΕΡΓΩΝ (Σακκάς) |  | 3 | 2 | 0 | 5 |  |  |  |  | 4 |
| Ε3 | ΣΤΟΙΧΕΙΑ ΜΗΧΑΝΩΝ ΙΙ (Βαΐρης) |  | 2 | 2 | 0 | 4 |  |  |  |  | 4 |
| **3** | **ΣΥΝΟΛΟ ΥΠΟΧΡΕΩΤΙΚΩΝ** |  |  |  |  |  |  |  |  |  | **12** |
|  |
|  | **ΚΑΤΑΣΚΕΥΑΣΤΙΚΗ ΚΑΤΕΥΘΥΝΣΗ** | Προαπ. | Θ | ΑΠ | Ε | Σ | Δ | ΚΜ | ΕΜ | ΦΕ | ΔΜ |
| **ΕΚ1** | ΜΗΧΑΝΟΛΟΓΙΚΟΣ ΣΧΕΔΙΑΣΜΟΣ Ι (Βιδάκης) | Δ2 | 1 | 0 | 3 | 4 |  |  |  |  | 6 |
| **ΕΚ2** | ΜΗΧΑΤΡΟΝΙΚΑ ΣΥΣΤΗΜΑΤΑ Ι (Φασουλάς) | Γ2 | 3 | 0 | 2 | 5 |  |  |  |  | 6 |
| **ΕΚ3** | ΔΥΝΑΜΙΚΗ – ΤΑΛΑΝΤΩΣΕΙΣ (Βαΐρης) |  | 3 | 0 | 2 | 5 |  |  |  |  | 6 |
| **3** | **ΣΥΝΟΛΟ ΚΑΤΕΥΘΥΝΣΗΣ** |  |  |  |  |  |  |  |  |  | **18** |
|  |
|  | **ΕΝΕΡΓΕΙΑΚΗ ΚΑΤΕΥΘΥΝΣΗ** | Προαπ. | Θ | ΑΠ | Ε | Σ | Δ | ΚΜ | ΕΜ | ΦΕ | ΔΜ |
| **ΕΕ1** | ΜΗΧΑΝΟΛΟΓΙΚΕΣ ΕΓΚΑΤΑΣΤΑΣΕΙΣ (Μονιάκης) |  | 2 | 1 | 2 | 5 |  |  |  |  | 6 |
| **ΕΕ2** | ΠΕΡΙΒΑΝΤΟΛΛΟΓΙΚΗ ΔΙΑΧΕΙΡΙΣΗ (Σακκάς)  |  | 2 | 2 | 1 | 5 |  |  |  |  | 6 |
| **ΕΕ3** | ΜΕΤΑΔΟΣΗ ΘΕΡΜΟΤΗΤΑΣ ΙΙ (Χρηστάκης) | Δ5 | 2 | 2 | 0 | 4 |  |  |  |  | 6 |
| **3** | **ΣΥΝΟΛΟ ΚΑΤΕΥΘΥΝΣΗΣ** |  |  |  |  |  |  |  |  |  | **18** |

|  |
| --- |
| ΣΤ’ ΕΞΑΜΗΝΟ |
| α/α | **Μάθημα** | Προαπ. | Θ | ΑΠ | Ε | Σ | Δ | ΚΜ | ΕΜ | ΦΕ | ΔΜ |
| **ΣΤ1** | ΤΕΧΝΟΛΟΓΙΑ ΕΛΕΓΧΟΥ (Καββουσανός) | Γ6,Ε1 | 3 | 0 | 2 | 5 |  |  |  |  | 6 |
| **ΣΤ2** | ΚΑΙΝΟΤΟΜΙΑ – ΔΙΑΧΕΙΡΙΣΗ ΚΑΙΝΟΤΟΜΙΑΣ (ΔΙΠΛ. ΕΥΡΕΣΙΤ.) – ΤΕΧΝΟΟΙΚΟΝΟΜΙΚΗ ΑΝΑΛΥΣΗ (Σακκάς, Βαΐρης) |  | 3 | 2 | 0 | 5 |  |  |  |  | 6 |
| **2** | **ΣΥΝΟΛΟ ΥΠΟΧΡΕΩΤΙΚΩΝ** |  |  |  |  |  |  |  |  |  | **12** |
|  |
|  | **ΚΑΤΑΣΚΕΥΑΣΤΙΚΗ ΚΑΤΕΥΘΥΝΣΗ** |  |  |  |  |  |  |  |  |  |  |
| **ΣΤΚ1** | ΜΗΧΑΤΡΟΝΙΚΑ ΣΥΣΤΗΜΑΤΑ ΙΙ (Καββουσανός-Φασουλάς) | Γ2 | 2 | 1 | 2 | 5 |  |  |  |  | 6 |
| **ΣΤΚ2** | ΒΙΟΜΗΧΑΝΙΚΑ ΣΥΣΤΗΜΑΤΑ & ΣΥΝΤΗΡΗΣΗ (Βιδάκης) |  | 3 | 2 | 0 | 5 |  |  |  |  | 6 |
| **ΣΤΚ3** | ΑΡΧΕΣ ΨΗΦΙΑΚΗΣ ΚΑΘΟΔΗΓΗΣΗΣ ΜΗΧΑΝΩΝ ((Βιδάκης) |  | 3 | 0 | 2 | 5 |  |  |  |  | 6 |
| **3** | **ΣΥΝΟΛΟ ΚΑΤΕΥΘΥΝΣΗΣ** |  |  |  |  |  |  |  |  |  | **18** |
|  |
|  | **ΕΝΕΡΓΕΙΑΚΗ ΚΑΤΕΥΘΥΝΣΗ** |  |  |  |  |  |  |  |  |  |  |
| **ΣΤΕ1** | ΚΙΝΗΤΗΡΙΕΣ ΜΗΧΑΝΕΣ ΙΙ (Κατσαπρακάκης) |  | 2 | 1 | 2 | 5 |  |  |  |  | 6 |
| **ΣΤΕ2** | ΗΛΙΑΚΑ ΣΥΣΤΗΜΑΤΑ (Μαυροματάκης) |  | 2 | 2 | 1 | 5 |  |  |  |  | 6 |
| **ΣΤΕ3** | ΘΕΡΜΑΝΣΗ - ΨΥΞΗ ΚΛΙΜΑΤΙΣΜΟΣ Ι (Μονιάκης) |  | 2 | 1 | 2 | 5 |  |  |  |  | 6 |
| **3** | **ΣΥΝΟΛΟ ΚΑΤΕΥΘΥΝΣΗΣ** |  |  |  |  |  |  |  |  |  | **18** |

|  |
| --- |
| Z’ ΕΞΑΜΗΝΟ |
| α/α | **Μάθημα** | Προαπ. | Θ | ΑΠ | Ε | Σ | Δ | ΚΜ | ΕΜ | ΦΕ | ΔΜ |
| **Ζ1** | ΥΓΙΕΙΝΗ, ΕΡΓΟΝΟΜΙΑ, ΑΣΦΑΛΕΙΑ, ΝΟΜΟΘΕΣΙΑ (Μονιάκης) |  | 2 | 1 | 0 | 3 |  |  |  |  | 3 |
| **Ζ2** | ΤΕΧΝΟΛΟΓΙΑ ΚΑΙ ΚΟΙΝΩΝΙΑ (Χρηστάκης) |  | 3 | 0 | 0 | 3 |  |  |  |  | 3 |
| **2** | **ΣΥΝΟΛΟ ΥΠΟΧΡΕΩΤΙΚΩΝ** |  |  |  |  |  |  |  |  |  | **6** |
|  |
|  | **ΚΑΤΑΣΚΕΥΑΣΤΙΚΗ ΚΑΤΕΥΘΥΝΣΗ** |  |  |  |  |  |  |  |  |  |  |
| ΖΚ1 | ΚΑΤΑΣΚΕΥΑΣΤΙΚΕΣ ΤΕΧΝΟΛΟΓΙΕΣ ΙΙ (Βιδάκης) |  | 3 | 0 | 2 | 5 |  |  |  |  | 6 |
| ΖΚ2 | ΜΗΧΑΝΟΛΟΓΙΚΟΣ ΣΧΕΔΙΑΣΜΟΣ ΙΙ (Βιδάκης) |  | 2 | 1 | 2 | 5 |  |  |  |  | 6 |
| ΖΚ3 | ΛΕΠΤΟΜΗΧΑΝΙΚΗ – ΑΝΤΙΣΤΡΟΦΗ ΜΗΧΑΝΙΚΗ (Βιδάκης) |  | 2 | 1 | 2 | 5 |  |  |  |  | 6 |
| ΖΚ4 | ΡΟΜΠΟΤΙΚΗ (Καββουσανός- Φασουλάς) | ΣΤ1, ΕΚ2 | 2 | 1 | 2 | 5 |  |  |  |  | 6 |
| **4** | **ΣΥΝΟΛΟ ΚΑΤΕΥΘΥΝΣΗΣ** |  |  |  |  |  |  |  |  |  | **24** |
|  |
|  | **ΕΝΕΡΓΕΙΑΚΗ ΚΑΤΕΥΘΥΝΣΗ** |  |  |  |  |  |  |  |  |  |  |
| ΖE1 | ΑΙΟΛΙΚΑ ΣΥΣΤΗΜΑΤΑ (Κονταξάκης) |  | 1 | 1 | 3 | 5 |  |  |  |  | 6 |
| ΖE2 | ΣΥΝΘΕΣΗ ΕΝΕΡΓΕΙΑΚΩΝ ΣΥΣΤΗΜΑΤΩΝ (Κατσαπρακάκης) |  | 2 | 2 | 1 | 5 |  |  |  |  | 6 |
| ΖE3 | ΘΕΡΜΑΝΣΗ- ΨΥΞΗ–ΚΛΙΜΑΤΙΣΜΟΣ ΙΙ (Μονιάκης) |  | 2 | 1 | 2 | 5 |  |  |  |  | 6 |
| ΖE4 | ΕΝΕΡΓΕΙΑΚΗ ΔΙΑΧΕΙΡΙΣΗ ΚΑΙ ΧΡΗΣΗΣ ΑΠΕ ΣΤΑ ΚΤΙΡΙΑ (Μονιάκης) |  | 2 | 1 | 2 | 5 |  |  |  |  | 6 |
| **4** | **ΣΥΝΟΛΟ ΚΑΤΕΥΘΥΝΣΗΣ** |  |  |  |  |  |  |  |  |  | **24** |

**Μεταβατικές Διατάξεις**

Το νέο πρόγραμμα σπουδών δημιουργήθηκε δίνοντας ιδιαίτερη σημασία στην ομαλή μετάβαση των σπουδαστών από το παλαιό πρόγραμμα στο νέο, ώστε να μην δημιουργηθούν προβλήματα στη διαδικασία συμπλήρωσης των ακαδημαϊκών προϋποθέσεων για την αποφοίτησή τους.

Από το νέο ακαδημαϊκό έτος και με την εφαρμογή του νέου προγράμματος σπουδών θα διδάσκονται αποκλειστικά τα μαθήματα του νέου προγράμματος, στη νέα μορφή τους. Αυτό σημαίνει ότι προκύπτει άμεσα η ανάγκη αντιστοίχισης των μαθημάτων του παλαιού προγράμματος σε μαθήματα του νέου προγράμματος, με ό,τι αυτό συνεπάγεται, ώστε να γνωρίζουν οι σπουδαστές του παλαιού προγράμματος τα μαθήματα τα οποία απαιτούνται για την αποφοίτησή τους. **Κατά συνέπεια έγινε η αντιστοίχιση μαθημάτων κορμού και επιλογής, όπως φαίνεται στον πίνακα 1 που ακολουθεί.**

**Πίνακας 1**

|  |  |  |  |  |
| --- | --- | --- | --- | --- |
| **ΕΞΑΜ.** | **ΚΑΤΕΥΘ.** | **ΜΑΘΗΜΑ -ΝΕΟ ΠΡΟΓΡΑΜΜΑ** | **ΜΑΘΗΜΑ -ΠΑΛΑΙΟ ΠΡΟΓΡΑΜΜΑ** |   |
| **Α1** |  | ΜΑΘΗΜΑΤΙΚΑ Ι | ΜΑΘΗΜΑΤΙΚΑ Ι / 1ο |   |
| **Α2** |  | ΦΥΣΙΚΗ I | ΦΥΣΙΚΗ I /1ο |   |
| **Α3** |  | ΤΕΧΝΙΚΗ ΜΗΧΑΝΙΚΗ | ΤΕΧΝΙΚΗ ΜΗΧΑΝΙΚΗ /1ο |   |
| **Α4** |  | ΠΛΗΡΟΦΟΡΙΚΗ  | ΠΛΗΡΟΦΟΡΙΚΗ /1ο |   |
| **Α5** |  | ΕΙΣΑΓΩΓΗ ΣΤΗΝ ΜΗΧΑΝΟΛΟΓΙΑ | ΜΗΧΑΝΟΛΟΓΙΚΟ ΕΡΓΑΣΤΗΡΙΟ Ι/ 1ο |   |
| **Α6** |  | ΜΗΧΑΝΟΛΟΓΙΚΟ ΣΧΕΔΙΟ Ι- CAD | ΜΗΧΑΝΟΛΟΓΙΚΟ ΣΧΕΔΙΟ Ι- CAD /1ο |   |
| Β1 |  | ΕΦΑΡΜΟΣΜΕΝΑ ΜΑΘΗΜΑΤΙΚΑ | ΕΦΑΡΜΟΣΜΕΝΑ ΜΑΘΗΜΑΤΙΚΑ /4ο |   |
| Β2 |  | ΦΥΣΙΚΗ II | ΦΥΣΙΚΗ II/ 2ο |   |
| Β3 |  | ΧΗΜΙΚΗ & ΠΕΡΙΒΑΝΤΟΛΛΟΓΙΚΗ ΤΕΧΝΟΛΟΓΙΑ | ΧΗΜΙΚΗ & ΠΕΡΙΒΑΝΤΟΛΛΟΓΙΚΗ ΤΕΧΝΟΛΟΓΙΑ /2ο |   |
| Β4 |  | ΚΑΤΑΣΚΕΥΑΣΤΙΚΕΣ ΤΕΧΝΟΛΟΓΙΕΣ Ι  | ΜΗΧΑΝΟΛΟΓΙΚΟ ΕΡΓΑΣΤΗΡΙΟ ΙΙ/ 2ο |   |
| Β5 |  | ΜΗΧΑΝΟΛΟΓΙΚΟ ΣΧΕΔΙΟ ΙΙ- CAD | ΜΗΧΑΝΟΛΟΓΙΚΟ ΣΧΕΔΙΟ ΙΙ- CAD /2ο |   |
| **Γ1** |  | ΘΕΡΜΟΔΥΝΑΜΙΚΗ | ΘΕΡΜΟΔΥΝΑΜΙΚΗ /3ο |   |
| **Γ2** |  | ΗΛΕΚΤΡΟΤΕΧΝΙΑ – ΗΛΕΚΤΡΟΝΙΚΗ | ΗΛΕΚΤΡΟΤΕΧΝΙΑ – ΗΛΕΚΤΡΟΝΙΚΗ /3ο |   |
| **Γ3** |  | ΑΝΤΟΧΗ ΤΩΝ ΥΛΙΚΩΝ | ΑΝΤΟΧΗ ΤΩΝ ΥΛΙΚΩΝ / 2ο |   |
| **Γ4** |  | ΜΗΧΑΝΙΚΗ ΡΕΥΣΤΩΝ | ΜΗΧΑΝΙΚΗ ΡΕΥΣΤΩΝ /3ο |   |
| **Γ5** |  | ΤΕΧΝΟΛΟΓΙΑ ΥΛΙΚΩΝ | ΤΕΧΝΟΛΟΓΙΑ ΥΛΙΚΩΝ /3ο |   |
| **Γ6** |  | ΠΛΗΡΟΦΟΡΙΚΗ ΓΙΑ ΜΗΧΑΝΙΚΟΥΣ | 🡨 ΝΕΟ ΜΑΘΗΜΑ |   |
| Δ1 |  | ΜΑΘΗΜΑΤΙΚΑ ΙΙ | ΜΑΘΗΜΑΤΙΚΑ ΙΙ /2ο |   |
| Δ2 |  | ΣΤΟΙΧΕΙΑ ΜΗΧΑΝΩΝ Ι | ΣΤΟΙΧΕΙΑ ΜΗΧΑΝΩΝ Ι /3ο |   |
| Δ3 |  | ΚΙΝΗΤΗΡΙΕΣ ΜΗΧΑΝΕΣ Ι  | ΜΕΚ Ι / 4ο |   |
| Δ4 |  | ΥΔΡΟΔΥΝΑΜΙΚΕΣ ΜΗΧΑΝΕΣ | ΥΔΡΟΔΥΝΑΜΙΚΕΣ ΜΗΧΑΝΕΣ /4ο |   |
| Δ5 |  | ΜΕΤΑΔΟΣΗ ΘΕΡΜΟΤΗΤΑΣ Ι | ΜΕΤΑΔΟΣΗ ΘΕΡΜΟΤΗΤΑΣ Ι /4ο |   |
| Δ6 |  | ΞΕΝΟΓΛΩΣΣΗ TEXNIKH ΟΡΟΛΟΓΙΑ  | ΞΕΝΟΓΛΩΣΣΗ TEXNIKH ΟΡΟΛΟΓΙΑ /4ο |   |
| **Ε1** |  | ΗΛΕΚΤΡΙΚΕΣ ΜΗΧΑΝΕΣ | ΗΛΕΚΤΡΙΚΕΣ ΜΗΧΑΝΕΣ 5/ο |   |
| **Ε2** |  | ΟΡΓΑΝΩΣΗ ΚΑΙ ΔΙΟΙΚΗΣΗ ΕΠΙΧΕΙΡΗΣΕΩΝ ΚΑΙ ΕΡΓΩΝ | ΟΡΓΑΝΩΣΗ ΚΑΙ ΔΙΟΙΚΗΣΗ ΒΙΟΜΗΧΑΝΙΚΩΝ ΕΠΙΧΕΙΡΗΣΕΩΝ / 5ο, ΔΙΟΙΚΗΣΗ ΕΡΓΟΥ /6ο, ΟΛΙΚΗ ΠΟΙΟΤΗΤΑ- ΣΤΑΤ. ΕΛΕΓΧΟΣ ΠΟΙΟΤΗΤΑΣ /7ο |   |
| **Ε3** |  | ΣΤΟΙΧΕΙΑ ΜΗΧΑΝΩΝ ΙΙ | ΣΤΟΙΧΕΙΑ ΜΗΧΑΝΩΝ ΙΙ / 4ο |   |
| **ΕΚ1** | **ΚΑΤ** | ΜΗΧΑΝΟΛΟΓΙΚΟΣ ΣΧΕΔΙΑΣΜΟΣ Ι | CAD /5ο,ΣΧΕΔΙΑΣΜΟΣ ΜΗΧΑΝΩΝ ΜΕ ΤΗΝ ΒΟΗΘΕΙΑ Η/Υ /7ο |   |
| **ΕΚ2** | **ΚΑΤ** | ΜΗΧΑΤΡΟΝΙΚΑ ΣΥΣΤΗΜΑΤΑ Ι | ΕΙΣΑΓΩΓΗ ΣΤΗ ΜΗΧΑ ΤΡΟΝΙΚΗ /5ο |   |
| **ΕΚ3** | **ΚΑΤ** | ΔΥΝΑΜΙΚΗ - ΤΑΛΑΝΤΩΣΕΙΣ | 🡨ΝΕΟ ΜΑΘΗΜΑ |   |
| **ΕΕ1** | **ΕΝΕ** | ΜΗΧΑΝΟΛΟΓΙΚΕΣ ΕΓΚΑΤΑΣΤΑΣΕΙΣ  | ΜΗΧΑΝΟΛΟΓΙΚΕΣ ΕΓΚΑΤΑΣΤΑΣΕΙΣ Ι και ΙΙ /5ο και 6ο |   |
| **ΕΕ2** | **ΕΝΕ** | ΠΕΡΙΒΑΝΤΟΛΛΟΓΙΚΗ ΔΙΑΧΕΙΡΙΣΗ | ΠΕΡΙΒΑΛΛΟΝΤΙΚΗ ΠΟΛΙΤΙΚΗ ΚΑΙ ΔΙΑΧΕΙΡΙΣΗ /7ο |   |
| **ΕΕ3** | **ΕΝΕ** | ΜΕΤΑΔΟΣΗ ΘΕΡΜΟΤΗΤΑΣ ΙΙ | ΜΕΤΑΔΟΣΗ ΘΕΡΜΟΤΗΤΑΣ ΙΙ /5ο |   |
| **ΣΤ1** |  | ΤΕΧΝΟΛΟΓΙΑ ΕΛΕΓΧΟΥ | ΤΕΧΝΟΛΟΓΙΑ ΕΛΕΓΧΟΥ /6ο |   |
| **ΣΤ2** |  | ΚΑΙΝΟΤΟΜΙΑ – ΔΙΑΧΕΙΡΙΣΗ ΚΑΙΝΟΤΟΜΙΑΣ – ΤΕΧΝΟΟΙΚΟΝΟΜΙΚΗ ΑΝΑΛΥΣΗ | ΤΕΧΝΟΟΙΚΟΝΟΜΙΚΗ ΑΝΑΛΥΣΗ /5ο, ΕΙΣΑΓΩΓΗ ΣΤΗΝ ΚΑΙΝΟΤΟΜΙΑ & ΕΠΙΧΕΙΡΗΜΑΤΙΚΟΤΗΤΑ /5ο, ΑΝΑΠΤΥΞΗ ΕΠΙΧΕΙΡΗΜΑΤΙΚΩΝ ΣΧΕΔΙΩΝ ΚΑΙΝΟΤΟΜΙΚΩΝ ΕΦΑΡΜΟΓΩΝ /6ο |   |
| **ΣΤΚ1** | **ΚΑΤ** | ΜΗΧΑΤΡΟΝΙΚΑ ΣΥΣΤΗΜΑΤΑ ΙΙ | 🡨ΝΕΟ ΜΑΘΗΜΑ |   |
| **ΣΤΚ2** | **ΚΑΤ** | ΒΙΟΜΗΧΑΝΙΚΑ ΣΥΣΤΗΜΑΤΑ & ΣΥΝΤΗΡΗΣΗ | ΣΥΣΤΗΜΑΤΑ ΒΙΟΜ. ΣΥΝΤΗΡΗΣΗΣ /6ο ΒΙΟΜΗΧΑΝΙΚΑ ΣΥΣ. ΚΙΝΗΣΗΣ /5ο,  ΒΙΟΜΗΧΑΝΙΚΕΣ ΕΓΚΑΤΑΣΤΑΣΕΙΣ /6ο |   |
| **ΣΤΚ3** | **ΚΑΤ** | ΑΡΧΕΣ ΨΗΦΙΑΚΗΣ ΚΑΘΟΔΗΓΗΣΗΣ ΜΗΧΑΝΩΝ | ΨΗΦΙΑΚΗ ΚΑΘΟΔΗΓΗΣΗ-CAM I /6ο,  |   |
| **ΣΤΕ1** | **ΕΝΕ** | ΚΙΝΗΤΗΡΙΕΣ ΜΗΧΑΝΕΣ ΙΙ  | ΜΕΚ ΙΙ 5ο και ΑΤΜΟΣΤΡΟΒΙΛΟΙ - ΑΤΜΟΛΕΒΗΤΕΣ /6ο |   |
| **ΣΤΕ2** | **ΕΝΕ** | ΗΛΙΑΚΑ ΣΥΣΤΗΜΑΤΑ | ΗΛΙΑΚΑ ΣΥΣΤΗΜΑΤΑ 6ο/ |   |
| **ΣΤΕ3** | **ΕΝΕ** | ΘΕΡΜΑΝΣΗ ΨΥΞΗ ΚΛΙΜΑΤΙΣΜΟΣ Ι | ΨΥΞΗ ΘΕΡΜΑΝΣΗ ΚΛΙΜΑΤΙΣΜΟΣ Ι /6ο |   |
| **Ζ1** |  | ΥΓΙΕΙΝΗ, ΕΡΓΟΝΟΜΙΑ, ΑΣΦΑΛΕΙΑ, ΝΟΜΟΘΕΣΙΑ  | ΥΓΙΕΙΝΗ, ΕΡΓΟΝΟΜΙΑ ΚΑΙ ΑΣΦΑΛΕΙΑ /5ο , ΤΕΧΝΙΚΗ ΝΟΜΟΘΕΣΙΑ /7ο |   |
| **Ζ2** |  | ΤΕΧΝΟΛΟΓΙΑ ΚΑΙ ΚΟΙΝΩΝΙΑ  | ΤΕΧΝΟΛΟΓΙΑ ΚΑΙ ΚΟΙΝΩΝΙΑ /7ο |   |
| **ΖΚ1** | **ΚΑΤ** | ΚΑΤΑΣΚΕΥΑΣΤΙΚΕΣ ΤΕΧΝΟΛΟΓΙΕΣ ΙΙ  | ΚΑΤΑΣΚΕΥΑΣΤΙΚΕΣ ΤΕΧΝΟΛΟΓΙΕΣ – ΤΕΧΝΟΛΟΓΙΑ ΠΛΑΣΤΙΚΩΝ / 7ο,  |   |
| **ΖΚ2** | **ΚΑΤ** | ΜΗΧΑΝΟΛΟΓΙΚΟΣ ΣΧΕΔΙΑΣΜΟΣ ΙΙ | ΚΑΤΑΣΚΕΥΑΣΤΙΚΗ ΣΥΝΘΕΣΗ 7ο |   |
| **ΖΚ3** | **ΚΑΤ** | ΛΕΠΤΟΜΗΧΑΝΙΚΗ – ΑΝΤΙΣΤΡΟΦΗ ΜΗΧΑΝΙΚΗ | ΨΗΦΙΑΚΗ ΚΑΘΟΔΗΓΗΣΗ -CAM II /7ο |   |
| **ΖΚ4** | **ΚΑΤ** | ΡΟΜΠΟΤΙΚΗ | ΡΟΜΠΟΤΙΚΗ /6ο |   |
| **ΖE1** | **ΕΝΕ** | ΑΙΟΛΙΚΑ ΣΥΣΤΗΜΑΤΑ | ΑΙΟΛΙΚΑ ΣΥΣΤΗΜΑΤΑ /7ο |   |
| **ΖE2** | **ΕΝΕ** | ΣΥΝΘΕΣΗ ΕΝΕΡΓΕΙΑΚΩΝ ΣΥΣΤΗΜΑΤΩΝ | ΣΥΝΘΕΣΗ ΕΝΕΡΓΕΙΑΚΩΝ ΣΥΣΤΗΜΑΤΩΝ /7ο |   |
| **ΖE3** | **ΕΝΕ** | ΘΕΡΜΑΝΣΗ-ΨΥΞΗ-ΚΛΙΜΑΤΙΣΜΟΣ ΙΙ | ΨΥΞΗ–ΘΕΡΜΑΝΣΗ-ΚΛΙΜΑΤΙΣΜΟΣ ΙΙ /7ο |   |
| **ΖE4** | **ΕΝΕ** | ΕΝΕΡΓΕΙΑΚΗ ΔΙΑΧΕΙΡΙΣΗ ΚΑΙ ΧΡΗΣΗ ΑΠΕ ΣΤΑ ΚΤΙΡΙΑ | ΑΝΑΝ. ΠΗΓΕΣ - ΕΞΟΙΚΟΝΟΜΗΣΗ ΕΝΕΡΓ /5ο, ΕΝΕΡΓΕΙΑΚΗ ΔΙΑΧΕΙΡΙΣΗ ΚΤΙΡΙΩΝ /7ο |   |

Η αποφοίτηση οποιουδήποτε φοιτητή επιτυγχάνεται με τη συμπλήρωση 210 μονάδων μαθημάτων ECTS και εφόσον φυσικά έχει ανταποκριθεί επιτυχώς σε όλες τις απαιτήσεις του προγράμματος σπουδών. Επειδή η μετάβαση από το παλαιό πρόγραμμα σπουδών στο νέο μπορεί να επιφέρει μικρές διακυμάνσεις στις πιστωτικές μονάδες των μαθημάτων που αντιστοιχούνται, ο κάθε φοιτητής θα πρέπει να μεριμνήσει ώστε να συμπληρώσει τον απαραίτητο αριθμό των 210 πιστωτικών μονάδων.

Η αντιστοίχιση των μαθημάτων έγινε κατά κύριο λόγο με βάση την ύλη κάθε μαθήματος και όχι με βάση τις πιστωτικές μονάδες, οι οποίες αντιστοιχούν σε καθένα από αυτά. Για τα μαθήματα του παλαιού προγράμματος, τα οποία δεν έχουν αντίστοιχο στο νέο, οι σπουδαστές καλούνται να επιλέξουν οποιοδήποτε μάθημα επιλογής επιθυμούν, ώστε να συμπληρώσουν τις απαραίτητες πιστωτικές μονάδες για την αποφοίτησή τους. Επίσης πρέπει να ληφθούν υπ’ οψιν οι παρακάτω μεταβατικές διατάξεις:

**Α)** **αφορά τους σπουδαστές που έχουν εισαχθεί πριν το σχέδιο ΑΘΗΝΑ, δηλαδή πριν το 2013-14:**

* + Δεν απαιτείται για αυτούς να έχουν προαπαιτούμενα στα μαθήματα που θα επιλέξουν. Για τους ίδιους φοιτητές, θα υπάρχουν περιπτώσεις όπου θα έχουν περάσει μαθήματα του παλαιού προγράμματος σπουδών που έχουν συμπτυχθεί, όπως για παράδειγμα όλα τα μαθήματα (Οργ. & Διοικηση Βιομηχανικών Επιχειρήσεων, Διοίκηση έργου, Ολική ποιότητα) που απαρτίζουν στο νέο πρόγραμμα το Ε2 (Οργάνωση και διοίκηση επιχειρήσεων και έργων). Σε αυτή την περίπτωση δεν θα μπορούν να πάρουν το νέο μάθημα.
	+ Στις περιπτώσεις των νέων μαθημάτων που προέρχονται από την **συγχώνευση τριών μαθημάτων** (Ε2, ΣΤ2, ΣΤΚ2) και στα οποία οι σπουδαστές έχουν περάσει ένα μόνο μάθημα του παλαιού προγράμματος σπουδών τότε μπορούν να εγγραφούν στο νέο μάθημα.  Στις περιπτώσεις των νέων μαθημάτων που προέρχονται από την συγχώνευση τριών μαθημάτων (Ε2, ΣΤ2, ΣΤΚ2) και στα οποία οι σπουδαστές έχουν περάσει δύο μόνο μαθήματα του παλαιού προγράμματος σπουδών τότε δεν μπορούν να εγγραφούν στο νέο μάθημα. Στις περιπτώσεις των νέων μαθημάτων που προέρχονται από την **συγχώνευση δύο μαθημάτων** (ΕΕ1, ΣΤΕ1, Ζ1, ΖΕ4, ΕΚ1) και στα οποία οι σπουδαστές έχουν περάσει ένα μόνο μάθημα του παλαιού προγράμματος σπουδών τότε μπορούν να εγγραφούν στο νέο μάθημα
	+ Απαιτείται να έχουν επιτύχει σε όλα τα μαθήματα των τεσσάρων πρώτων εξαμήνων (είτε του παλαιού είτε του νέου προγράμματος σπουδών) με βάση την αντιστοίχιση του πίνακα 1 εκτός από το μάθημα Γ6 (Πληροφορική για μηχανικούς του νέου προγράμματος). Επιπρόσθετα απαιτείται για τα επόμενα τρία εξάμηνα (5ο, 6ο και 7ο ) να έχουν περάσει οπωσδήποτε τα μαθήματα Ε1, Ε3, ΣΤ1 και Ζ2.
	+ Οι σπουδαστές που συμπληρώνουν **πάνω από 150 Διδακτικές Μονάδες** από την παρακολούθηση μαθημάτων, εφόσον το επιθυμούν, έχουν την δυνατότητα να δηλώσουν το μάθημα «Εισαγωγή στην Μηχανολογία» (με 3 ΔΜ) ανεξαρτήτως αν έχουν περάσει το μάθημα Μηχανολογικό Εργαστήριο Ι του παλιού προγράμματος σπουδών όπως εμφανίζεται στον πίνακα 1.

**Β)** **αφορά τους σπουδαστές που έχουν εισαχθεί πριν το 2015-2016:**

* Για όσα μαθήματα έχουν πετύχει, μέχρι σήμερα, μόνο κατά το ένα μέρος (θεωρητικό ή εργαστηριακό), υποχρεούνται να δηλώσουν το αντίστοιχο μάθημα του νέου προγράμματος. Στη συνέχεια, ο διδάσκων για την αξιολόγηση του μαθήματος και την κατάθεση της τελικής βαθμολογίας θα λάβει υπόψιν του το μέρος εκείνο (θεωρητικό ή εργαστηριακό) στο οποίο ο σπουδαστής είχε επιτύχει στο παλιό πρόγραμμα σπουδών. Επιπρόσθετα θα ισχύουν για το μάθημα αυτό οι πιστωτικές μονάδες του νέου προγράμματος σπουδών.
* Για τα μαθήματα επιλογής του παλαιού προγράμματος που καταργούνται, οι σπουδαστές που οφείλουν το μισό μάθημα (θεωρία ή εργαστήριο) θα έχουν το δικαίωμα να το ολοκληρώσουν μέχρι και στην εξεταστική του Σεπτεμβρίου 2015. Εάν αυτό δεν συμβεί και εάν το μάθημα δεν θα προσφέρεται στο εξής (από το 2015-16), ο σπουδαστής θα πρέπει να επιλέξει και να πετύχει σε κάποιο άλλο μάθημα επιλογής.

**Γ) αφορά τους σπουδαστές που έχουν εισαχθεί 2013-14:**

* Κατά την διάρκεια **μόνο του τρέχοντος ακαδημαϊκού έτους 2015-16** δεν απαιτείται για αυτούς να έχουν προαπαιτούμενα στα μαθήματα που θα επιλέξουν. Από το επόμενο ακαδημαϊκό έτος 2016-17 θα ισχύουν για αυτούς κανονικά όλα τα προαπαιτούμενα του νέου προγράμματος σπουδών.